Kirjoittajan mukaan sähköautojen sijasta pitäisi kehittää diesel- ja bensa-autojen päästöjen talteenottoa tai vähentämistä.

Katalysaattorit avuksi. Kirjoittajan mukaan sähköautojen sijasta pitäisi kehittää diesel- ja bensa-autojen päästöjen talteenottoa tai vähentämistä.

Katalysaattorit avuksi. Kirjoittajan mukaan sähköautojen sijasta pitäisi kehittää diesel- ja bensa-autojen päästöjen talteenottoa tai vähentämistä.

Lukuaika noin 2 min

Lukijalta. Sähköautoa on kokeiltu vuosia sitten (1830–1900), mutta polttomoottoriautot syrjäyttivät sen tehottomuuden vuoksi.

Nykyään sähköautoa mainostetaan päästöttömyydellä. Kyse ei kuitenkaan ole puhtaasta energiasta, vaan fossiilisen energian käytöstä sähköisessä muodossa. Vaikka kaupungissa sähköautojen päästöt näyttäisivät olevan nollatasoa, sähköenergian tuotantoon käytetään edelleen pääasiassa fossiilista energiaa, joka poltetaan voimaloissa hieman kauempana kaupungeista.

Sähköauto on siis suuri teollisuushuijaus, jossa käytännössä kysymys ei ole kasvihuonekaasujen vähentämisestä, vaan niiden siirtämisestä kaupungeista luontoon.

Monet maat, kuten Saksa, aikovat vuoteen 2022 mennessä sulkea kaikki ydinvoimalansa turvallisuus- ja ylläpitoriskien vuoksi. Siten jatkossa tullaan vielä laajemmin käyttämään jonkinlaisia fossiilipolttoainevoimaloita.

Sähköauto olisi hyödyllinen, jos sen akkujen lataukseen käytettäisiin ainoastaan aurinko-, tuuli- ja vastaavaa energiaa – eikä niin, että tarvittavaa sähköä tuottaisivat voimalat, jotka käyttävät fossiilista energiaa.

Sähköautoa käytettäessä polttoainetta kulutetaan kolme kertaa. Ensin voimaloissa fossiilista polttoainetta poltetaan ja muunnetaan sähköksi. Sen jälkeen sähköiseksi muutettu fossiilipolttoaine siirretään laajaan sähköverkon kautta latauspisteisiin ja latauksen kautta sähköauton akkuihin. Lopuksi fossiilisella polttoaineella tuotettua sähköä poltetaan uudelleen liike-energiaksi sähköauton liikkeelle saamiseksi.

Sähköauto on siis suuri teollisuushuijaus, jossa ­käytännössä kysymys ei ole kasvihuone­kaasujen vähentämisestä, vaan ­niiden siirtämisestä ­kaupungeista luontoon.”

Sähköauton päästöjen määrä on näin ollen vielä suurempi kuin diesel- ja bensa-autojen. Diesel- ja bensa-autoissa fossiilista polttoainetta tankataan hetkessä ja sitä poltetaan suoraan liike-energiaksi, kun taas sähköauton käyttöä varten fossiilista polttoainetta poltetaan käytännössä kolme kertaa.

Lisäksi hyöty­suhde on erittäin alhainen koko ketjussa. Jo sähköauton valmistus tehtaalla aiheuttaa hiilidioksidipäästöjä 13 600 kilogramman edestä.

On hyvä muistaa, että kaupunki-ilman pitoisuudet ovat laskeneet huomattavasti sen jälkeen, kun autojen katalysaattorit alkoivat yleistyä.

Suomen liikenteen päästöt ovat Tilastokeskuksen mukaan pysyneet edellisvuosien tasolla. Kokonaispäästöistä yli 80 prosenttia tuottavat energiasektori, teollisuusprosessit ja tuotteiden käyttö.

Henkilöliikenteessä ainoa järkevä ratkaisu kasvihuonepäästöjen vähentämiseksi on jatkossakin fossiilista energia käyttävät henkilöautot, joihin voidaan lisätä uuden komponentin päästöjen talteenottamiseksi tai vähentämiseksi.

Kokonaishyötysuhde on ratkaiseva tekijä. Kun otetaan sähköauton liikkeelle saamiseksi tarvittavan koko energian tuotantoketjun hyötysuhde huomioon, sähköauton hyötysuhde on parhaimmillaankin alle 30 prosenttia, kun taas polttomoottoriauton hyötysuhde on yli 70 prosenttia.

Jos otetaan vielä huomioon edellä mainitun komponentin asentaminen kasvihuonepäästöjen vähentämiseksi, päästään yli 80 prosentin hyötysuhteeseen energiakulutuksen käytössä ja päästöissä, kun käytetään polttoainemoottoria.

Behruz Vazvan

DI, Vantaa